CELEX: 32011R0826
Language: ro
Date: 2011-08-12 00:00:00
Title: Regulamentul de punere în aplicare (UE) nr. 826/2011 al Comisiei din 12 august 2011 privind clasificarea anumitor mărfuri în Nomenclatura combinată

18.8.2011   
            
            
               RO
            
            
               Jurnalul Oficial al Uniunii Europene
            
            
               L 211/7
            
         REGULAMENTUL DE PUNERE ÎN APLICARE (UE) NR. 826/2011 AL COMISIEI
   din 12 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 august 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Tablete de diferite culori și cu forme de animale diverse, cu o greutate medie de aprox. 950 mg fiecare, destinate vânzării cu amănuntul, o tabletă având următoarea compoziție (% din masă):
                  
                              —
                           
                           
                              zaharoză 61
                           
                        
                              —
                           
                           
                              amidon 2,4
                           
                        O tabletă mai conține, de asemenea:
                  
                              —
                           
                           
                              vitamina A (50 % ca acetat de retinol: 375 μg și 50 % ca beta-caroten: 2 252 μg)
                           
                        
                              —
                           
                           
                              vitamina B1 1,05 mg
                           
                        
                              —
                           
                           
                              vitamina B2 1,2 mg
                           
                        
                              —
                           
                           
                              vitamina B3 13,5 mg
                           
                        
                              —
                           
                           
                              vitamina B6 1,05 mg
                           
                        
                              —
                           
                           
                              vitamina B9 300 μg
                           
                        
                              —
                           
                           
                              vitamina B12 4,5 μg
                           
                        
                              —
                           
                           
                              vitamina C 60 mg
                           
                        
                              —
                           
                           
                              vitamina D 10 μg
                           
                        
                              —
                           
                           
                              vitamina E 10 mg
                           
                        În plus, sunt prezente următoarele substanțe: acid stearic, acid maleic, stearat de magneziu, bisulfit de sodiu, gluten, ulei de semințe de bumbac, dioxid de siliciu, acid citric, gelatină, carbonat de calciu, monogliceride și digliceride, arome naturale și artificiale și coloranți alimentari.
                  Doza zilnică recomandată înscrisă pe etichetă este de o tabletă pe zi.
                  Conform etichetei, produsul este destinat consumului uman.
               
               
                  2106 90 98
               
               
                  Clasificarea este stabilită de regulile generale 1 și 6 de interpretare a Nomenclaturii Combinate, de nota 1 la capitolul 29, de nota complementară 1 la capitolul 30 și de textul codurilor NC 2106, 2106 90 și 2106 90 98.
                  Din cauza compoziției sale, produsul nu are caracteristicile unui produs zaharos clasificat la poziția 1704 [(a se vedea, de asemenea, Notele explicative la Sistemul Armonizat, Capitolul 17, litera b].
                  Din cauza prezenței unor substanțe neacoperite de nota 1 (a), (b), (c), (f) sau (g) la Capitolul 29, produsul trebuie exclus din acest capitol.
                  Produsul nu îndeplinește condițiile notei complementare 1 de la Capitolul 30 deoarece nu se fac precizări privind utilizarea sa pentru anumite boli specifice, afecțiuni sau simptomele acestora și, prin urmare, nu poate fi clasificat la poziția 3004.
                  Având în vedere caracteristicile produsului, acesta trebuie clasificat la poziția 2106, ca preparat alimentar.